 **РЕПУБЛИКА БЪЛГАРИЯ**

 Министерство на здравеопазването

 Министър на здравеопазването

**З А П О В Е Д**

|  |  |
| --- | --- |
|  |  |

На основание чл. 47, ал. 2 на Наредба № 1 от 2015 г. за придобиване на специалност в системата на здравеопазването (Наредба № 1 от 2015 г.)

**Н А Р Е Ж Д А М:**

**І**. Определям броя на местата за специализанти, финансирани от държавата за 2022 г., обучението на които трябва да започне не по-късно от 31.10.2022 г.:

1. по клинични специалности, за които се финансира обучението по чл. 40, ал. 1 и чл. 41, ал. 6 и се осигуряват средства по чл. 42б на Наредба № 1 от 2015 г., както следва:
	1. разпределени по специалности, по висши училища и по бази за обучение – за местата, които се заемат на основание срочен трудов договор по реда на чл. 11, ал. 1, т. 1 на Наредба № 1 от 2015 г.:

**1.1.1**. по специалности за лица с професионална квалификация „лекар“ съгласно Приложение № 1;

**1.1.2**. по специалности за лица с професионална квалификация по медицинска професия от професионално направление „Здравни грижи” съгласно Приложение № 2;

* 1. разпределени по специалности, по висши училища, по бази за обучение и по лечебни заведения по чл. 13, ал. 1 на Наредба № 1 от 2015 г. – за местата, които се заемат по реда на чл. 13 на Наредба № 1 от 2015 г.:

**1.2.1**. по специалности за лица с професионална квалификация „лекар“ съгласно Приложение № 3;

**1.2.2**. по специалности за лица с професионална квалификация по медицинска професия от професионално направление „Здравни грижи” съгласно Приложение № 4;

1. по неклинични специалности и специалности за лица с професионална квалификация „лекар по дентална медицина“, за които се финансира обучението по чл. 40, ал. 1 и обучението по чл. 41, ал. 1 на Наредба № 1 от 2015 г., разпределени по специалности, по висши училища и по бази за обучение, както следва:

**2.1**. по неклинични специалности съгласно Приложение № 5;

**2.2**. по специалности за лица с професионална квалификация „лекар по дентална медицина“ съгласно Приложение № 6.

 **ІІ**.Настоящата заповед да се доведе до знанието на ректорите на висшите училища, провеждащи обучение за придобиване на специалност в системата на здравеопазването и до ръководителите на базите за обучение и лечебните заведения, включени в настоящата заповед, за сведение и изпълнение на задълженията им съгласно Глава пета на Наредба № 1 от 2015 г. за придобиване на специалност в системата на здравеопазването.

 Контрола по изпълнението на заповедта възлагам на д-р Петър Грибнев – заместник-министър.

**ПРОФ. АСЕНА СЕРБЕЗОВА, ДФ**

*Министър на здравеопазването*